Diari Oficial de la Generalitat Valenciana


Sumari del DOGV 6645, del 07-11-2011 (2011/11522)

DECRET 163/2011, de 4 de novembre, del Consell, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2012.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/11/04/163/dof/vci/html**

### Dades del document

Número de DOGV
:   6645

Data del DOGV
:   07-11-2011

Secció del DOGV
:   I. DISPOSICIONS GENERALS

Número del document
:   2011/11191


Data del document
:   04-11-2011

Organisme emissor
:   Conselleria d'Educació, Formació i Ocupació

Tipus de document
:   Decret

Descriptors 

:   * jornada de treball
    * legislació
    * dia festiu
    * vacances retribuïdes

DECRET 163/2011, de 4 de novembre, del Consell, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2012. [2011/11696]  
PREÀMBUL  
  
La disposició transitòria quinta del Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, va determinar la vigència, fins al 12 de juny de 1995, de les normes sobre jornada i descansos contingudes en el Reial Decret 2001/1983, de 28 de juliol, sobre regulació de la jornada de treball, jornades especials i descansos, sense perjuí de la seua adequació pel Govern, prèvia consulta a les organitzacions empresarials i sindicals afectades, a les previsions contingudes en els articles 34 a 38 de l'esmentat estatut.  
El Reial Decret 1561/1995, de 21 de setembre, sobre jornades especials de treball, en la disposició derogatòria única, va derogar expressament el Reial Decret 2001/1983, de 28 de juliol, sobre regulació de la jornada de treball, jornades especials i descansos, excepte allò que s'ha disposat en els articles 45, 46 i 47 en matèria de festes laborals, per la qual cosa estos continuen sent el referent reglamentari en esta matèria.  
L'article 45 del Reial Decret 2001/1983 regula, de conformitat amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables i establix la facultat de les comunitats autònomes de substituir les festes assenyalades en l'apartat 1.d de l'esmentat article 45 per altres que, per tradició, els siguen pròpies. Així mateix, les comunitats autònomes podran també substituir el descans del dilluns de les festes nacionals que coincidisquen amb diumenge per la incorporació d'altres que els siguen tradicionals a la llista de festes de la comunitat autònoma.  
  
En virtut del que establixen les disposicions invocades, s'establixen com a festes pròpies de la Comunitat Valenciana, pel seu caràcter tradicional, el dia 19 de març, Sant Josep, el dia 9 d'abril, Dilluns de Pasqua, i el dia 9 d'octubre, Dia de la Comunitat Valenciana.  
Es fa possible, amb la proposta formulada, el gaudi de les dotze festes laborals en l'àmbit de la Comunitat Valenciana. I, amb relació a la determinació de les dos festes laborals de caràcter local, caldrà ajustar-se al que disposa l'article 46 del Reial Decret 2001/1983, de 28 de juliol, dins del més ampli respecte als valors que es desprenen de la nostra tradició cultural.  
El calendari laboral que s'arreplega en el present decret ha sigut informat pel Consell Tripartit per al Desenrotllament de les Relacions Laborals i Negociació Col·lectiva de la Comunitat Valenciana, òrgan consultiu on es troben presents les organitzacions sindicals i empresarials més representatives a la Comunitat Valenciana.  
En virtut d'això, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 4 de novembre de 2011,   
  
  
DECRETE  
  
Article únic. Calendari laboral  
D'acord amb el que establixen els articles 37.2 del Text Refós de la Llei de l'Estatut dels Treballadors (Reial Decret Legislatiu 1/1995, de 24 de març), i 45 del Reial Decret 2001/1983, de 28 de juliol (modificat pel Reial Decret 1346/1989, de 3 de novembre), declarat vigent en la disposició derogatòria única del Reial Decret 1561/1995, de 21 de setembre, sobre jornades especials de treball, es declaren, dins de l'àmbit territorial de la Comunitat Valenciana, dies inhàbils, als efectes laborals, retribuïts i no recuperables, les dates que a continuació s'indiquen:  
6 de gener: Epifania del Senyor.  
19 de març: Sant Josep.  
6 d'abril: Divendres Sant.  
9 d'abril: Dilluns de Pasqua.  
1 de maig: Festa del Treball.  
15 d'agost: Assumpció de la Mare de Déu.  
9 d'octubre: Dia de la Comunitat Valenciana.  
12 d'octubre: Festa Nacional d'Espanya.  
1 de novembre: Tots Sants.  
6 de desembre: Dia de la Constitució Espanyola.  
8 de desembre: la Immaculada Concepció.  
25 de desembre: Nativitat del Senyor.  
  
València, 4 de novembre de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER


Còpia Permalink ELI